text: Bodil Jørgensen ude af respirator
  23 juni 2014 kl. 14.57
  Skuespillerinden der i sidste uge blev kørt over af en traktor under indspilningerne til en ny Far Til Fire-film, kom søndag ud af respiratoren. Det skriver bt.dk.
  Ulykken skete på Mandø sidste onsdag, og i dag fortæller hendes mand, Morten Søborg, til BT, at ulykken har været langt værre, end det hidtil har været meldt ud.
  - Bodil har været i livsfare, og er først kommet ud af respiratoren i går (søndag, Red.), fortæller han til BT i dag.
  Bodil Jørgensen er indlagt på Odense Universitetshospital, og her har lægerne kæmpet for at holde skuespillerinden i live.
  - Bodil har brækket begge sine kraveben, alle sine ribben i begge sider, og har brud på sit bækken, der blev sat sammen fredag. Hun har også beskadiget sin nyre og lever, fortæller Morten Søborg.
  Bodil Jørgensen kunne i går for første gang siden ulykken tale med sine børn og sin mand.
  Læs hele artiklen på bt.dk her
  